जन लोकपाल बिल पर सरकारी रणनीति में बदलाव  
सरकार कुछ बड़े कदमों का ऐलान कर सकती है… इसके अलावा अन्ना के अनशन पर 'देखो और विचार करो' की नीति अपनाई जा सकती है।
दिनभर चली मुलाकातों और बैठकों के बाद लगता है कि सरकार अपनी रणनीति बदलने पर विचार कर रही है। अब सरकार विपक्ष की तरफ से जन लोकपाल बिल पेश किए जाने का इंतज़ार करेगी। कोर कमेटी की बैठक के बाद ये फ़ैसला लिया गया कि अगर विपक्ष यह बिल लाता है तो उसपर सरकार गंभीरता से विचार करेगी।  सरकार आज कुछ बड़े कदमों का ऐलान कर सकती है… इसके अलावा अनशन पर देखो और विचार करो की नीति अपनाई जा सकती है।  सरकारी सूत्रों के मुताबिक मध्यस्थों के ज़रिए एक ड्राफ्ट अन्ना हज़ारे के पास भिजवाया जा सकता है। इस ड्राफ्ट में 11 प्वाइंट्स होंगे।  इसके पहले, दिन में महाराष्ट्र के अतिरिक्त गृह सचिव उमेश सांरगी और आध्यात्मिक गुरु भैय्यूजी महाराज ने अन्ना से मुलाकात के बाद केंद्रीय मंत्री कपिल सिब्बल से मुलाकात की। इसके बाद प्रधानमंत्री के साथ कई बड़े मंत्रियों की बैठक चली। कोर ग्रुप की बैठक के बाद पीएम ने गृह सचिव राष्ट्रीय सुरक्षा सलाहकार और आईबी निदेशक के साथ मौजूदा हालात का जायजा लिया।